מיסוי נציגות חברה זרה הפועלת בישראל

חברה זרה הוקמה בחוץ לארץ; ונציגיה מבקשים לייצג את החברה בארץ תמורת שכר.

השאלה היא:

כיצד מתבצע הדיווח לשלטונות בעניין זה; ומה הם ההליכים לביצועו ?

יניב גבריאל משיב:

על תשלומים בעד פעילות, המניבה הכנסה ש"הופקה", או ש"נצמחה" בישראל, המשולמים לנציגיה של חברה זרה הפועלת בישראל - יכול שיחולו חלופות מיסוי אחדות, כלהלן:

חלופה א'

אם ה"נציג" הוא מנהל פעיל בחברה, או הוא עובד של החברה - אפשר לראות ב"שכר" שהוא מקבל בבחינת "הכנסת עבודה" לפי סעיף 2(2) ל"פקודת מס הכנסה (נוסח חדש), התשכ"א-1961" [להלן - "הפקודה"].

אם כך היא - חייבת להיות החברה לנכות מס הכנסה במקור לפי תקנות הניכויים ממשכורת(1).

חלופה ב'

אם ה"נציג" הוא מנהל בחברה, אשר כל פעילותו מסתכמת במילוי תפקיד של חבר במועצת המנהלים (דירקטוריון) - אפשר לראות ב"שכר" שהוא מקבל בבחינת "הכנסה" לפי סעיף 2(4) לפקודה ("דמי ניהול" או "דמי ייעוץ")(2).

אם כך היא - חייבת החברה לנכות מס הכנסה במקור לפי סעיף 164 לפקודה ולפי התקנות על פיו.

חלופה ג'

אם ה"נציג" הוא מנהל בחברה, אשר, בהיותו בעל ניסיון או בעל מומחיות בענף שבו עוסקת החברה, הוא מייעץ ייעוץ מקצועי לחברה או הוא חוקר בעבורה מחקרים מיוחדים או מטפל טיפולים ייחודיים, והכול לקידום עסקי החברה, כגון: להגברת המכירות, ליצוא טובין, למכירת מניות החברה וכיוצ"ב; ואת השירותים הללו הוא נותן בדרך עצמאית וללא פיקוח של ממש מטעם החברה - אפשר לראות ב"שכר" שהוא מקבל בבחינת הכנסה מ"משלח-יד" לפי סעיף 2(1) לפקודה ("דמי ניהול" או "דמי ייעוץ")(2).

אם כך הוא - חייבת החברה לנכות מס הכנסה במקור לפי סעיף 164 לפקודה ולפי התקנות על פיו.

הפניות המשיב:

(1) תקנות מס הכנסה ומס מעסיקים (ניכוי ממשכורת ומשכר עבודה ותשלום מס מעסיקים), התשנ"ג-1993.

(2) (א) פסק דין ע"א 353/65, כץ נגד קציף [פד"י כ' (3), 533]; (ב) פסק דין עמ"ה 133/76, סריגי ארצי בע"מ נגד פקיד שומה תל-אביב 5 [פד"א ט', 272]; (ג) פסק דין עמ"ה 2/177, שרתוק את גופר נגד פקיד שומה חדרה [פד"א ט', 75].

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il